Official Journal L 071 , 15/03/2003 P. 0028 - 0029



KOMISIJAS LĒMUMS (2003. gada 14. marts) par dalībvalstīm piešķirtajām papildu dienām attiecībā uz kuģu atrašanos ārpus ostas saskaņā ar Padomes Regulas (EK) Nr. 2341/2002 XVII pielikumu (izziņots ar dokumenta numuru C(2003) 762) (Dokuments attiecas uz EEZ) (2003/185/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 20. decembra Regulu (EK) Nr. 2341/2002, ar ko 2003. gadam nosaka konkrētu zivju krājumu un zivju krājumu grupu zvejas iespējas un ar tām saistītos nosacījumus, kas piemērojami Kopienas ūdeņos un attiecas uz Kopienas kuģiem ūdeņos, kur jāievēro nozvejas ierobežojumi[1], un jo īpaši tās XVII pielikuma 6. pantu, tā kā: (1) Regulas (EK) Nr. 2341/2002 XVII pielikuma 6. panta a) apakšpunkts nosaka dienu skaitu, kuru laikā daži Kopienas zvejas kuģi no 2003. gada 1. februāra līdz 2003. gada 31. decembrim drīkst atrasties ārpus ostas tajos ģeogrāfiskajos apgabalos, kas paredzēti šā pielikuma 2. punktā. (2) Regulas (EK) Nr. 2341/2002 XVII pielikuma 6. panta b) apakšpunkts paredz, ka Komisija var piešķirt dalībvalstīm papildu dienas attiecībā uz minēto kuģu atrašanos ārpus ostas, lai šiem kuģiem kompensētu kuģošanas laiku starp piederības ostu un zvejas vietām un lai pielāgotos no jauna ieviestajai zvejas intensitātes pārvaldības shēmai. (3) Regulas (EK) 2341/2002 XVII pielikuma 6. panta a) apakšpunktā paredzētais dienu skaits ir pietiekošs, lai ļautu kuģiem, izmantojot citus zvejas rīkus, nevis šā pielikuma 4. panta a) apakšpunktā minētos, nozvejot tos mencu daudzumus, kas ir paredzēti nozvejai 2003. gadā. (4) Parasti uz klāja ir dažādi zvejas rīki kuģiem, kas izmanto Regulas (EK) Nr. 2341/2002 XVII pielikuma 4. panta a) apakšpunktā minētos zvejas rīkus. Saskaņā ar Regulas (EK) Nr. 2341/2002 XVII pielikuma 7. pantu šāda prakse ir aizliegta šajā pielikumā noteiktajiem kuģiem. Šā noteikuma dēļ minētajiem kuģiem, pielāgojoties jaunajai shēmai, ir īpaša nepieciešamība paredzēt papildu dienas, lai vajadzības gadījumā dotos atpakaļ uz ostu un nomainītu zvejas rīku. Uzskata, ka šim nolūkam divas dienas ir pietiekams laiks. (5) Visām dalībvalstīm ir iespējamas līdzīgas problēmas saistībā ar pielāgošanos jaunieviestajai zvejas intensitātes pārvaldības sistēmai. (6) Regulas (EK) Nr. 2341/2002 XVII pielikuma 6. panta c) apakšpunkts paredz, ka Kopienai jāpiešķir dalībvalstīm papildu dienas attiecībā uz tādu kuģu atrašanos ārpus ostas, uz kuru klāja ir jebkurš Regulas (EK) Nr. 2341/2002 XVII pielikuma 4. panta a) apakšpunktā noteiktais zvejas rīks, lai sekmētu zvejas kuģu nodošanas metāllūžņos sasniegtos vai paredzamos rezultātus 2002. un 2003. gadā. (7) Dānija un Apvienotā Karaliste ir iesniegušas datus par šādu zvejas kuģu nodošanu metāllūžņos 2002. gadā un savu nodomu aprakstu attiecībā uz šādu zvejas kuģu nodošanu metāllūžņos 2003. gadā. (8) Ir nepieciešams Komisijas lēmums par piešķiramajām papildu dienām attiecībā uz tādu zvejas kuģu atrašanos jūrā, uz kuru klāja ir Regulas (EK) Nr. 2341/2002 XVII pielikuma 4. panta a) apakšpunktā minētie zvejas rīki, IR PIEŅĒMUSI ŠO LĒMUMU. 1. pants Saskaņā ar Regulas (EK) Nr. 2341/2002 XVII pielikuma 6. panta b) apakšpunktu dalībvalstis kalendārajā mēnesī var piešķirt ne vairāk kā divas papildu dienas, kad kuģi drīkst atrasties ārpus ostas, ja uz to klāja ir jebkurš no šā pielikuma 4. punkta a) apakšpunktā noteiktajiem zvejas rīkiem. 2. pants Saskaņā ar Regulas (EK) Nr. 2341/2002 XVII pielikuma 6. panta c) apakšpunktu viena kalendārā mēneša laikā drīkst piešķirt šādu maksimālo dienu skaitu: a) Dānijai - divas dienas; b) Apvienotajai Karalistei - četras dienas. 3. pants Saskaņā ar 1. un 2. pantu piešķirtās papildu dienas var uzkrāt. 4. pants Šis lēmums ir adresēts dalībvalstīm. Briselē, 2003. gada 14. martā Komisijas vārdā - Komisijas loceklis Franz FISCHLER [1] OV L 356, 31.12.2002 ., 12. lpp.